Kragnetwerk is steeds stabielArgieffoto Eskom het gesê dit is onwaarskynlik dat hy Saterdag beurtkrag sal toepas, aangesien die kragnetwerk stabiel is. “Dit kragnetwerk was die afgelope sewe weke onder druk, maar het stabiel gebly en tegnici die kans gebied om die vereiste instandhoudingswerk te doen,” het die kragvoorsiener in ŉ verklaring gesê. “Ons instandhoudingsplan het ten doel om die betroubaarheid van die netwerk te verbeter. Dit sal ons bedryfsreserwes verhoog en die netwerk verder stabiliseer.” Eskom maan verbruikers om steeds deur die loop van die dag elektrisiteit doeltreffend te gebruik.